JayJayThrowThrow/commonwealth-wiki-mix huggingface dataset:
யாழ்ப்பாணத்தில் புகையிலைப் பயிர்ச் செய்கை

thumb|250px|யாழ்ப்பாணத்தின் இணுவில் பகுதியில் உள்ள புகையிலைத் தோட்டம் ஒன்று.
thumb|250px|அறுவடை செய்யப்பட்ட புகையிலைச் செடியின் இலைகள் பதப்படுத்துவதற்காக மதில்களின் மீது உலரவிடப்பட்டுள்ள காட்சி.
யாழ்ப்பாணத்தின் பொருளாதாரத்தில் நீண்ட காலமாகவே புகையிலைப் பயிர்ச்செய்கை சிறப்பான இடத்தை வகித்து வருகின்றது. இது எப்பொழுது யாழ்ப்பாணத்தில் அறிமுகப்படுத்தப்பட்டது என்பதுபற்றிய சரியான தகவல்கள் இல்லை. எனினும் சுதந்திர யாழ்ப்பாண அரசுக் காலத்தின் இறுதிக் கட்டத்திலேயே அறிமுகப்படுத்தப்பட்டு இருக்கலாம் எனக் கருதப்படுகின்றது. எனினும் 17 ஆம் நூற்றாண்டின் தொடக்கத்தில், போத்துக்கீசர் காலத்திலேயே உறுதியாக வேரூன்றியிருக்கக் கூடும். எப்படியாயினும், இது யாழ்ப்பாணத்தின் பொருளாதாரத்துடன் சுமார் 400 ஆண்டுகாலம் இணைந்துள்ளது எனலாம். பிற்காலத்தில் அறிமுகப்படுத்தப்பட்ட, உருளைக்கிழங்கு உற்பத்தி, திராட்சை உற்பத்தி போன்ற பெருமளவு வருமானம் அளித்த, விவசாயம் சார்ந்த நடவடிக்கைகள் குறுகிய காலத்துக்கு உள்ளாகவே கைவிடப்படவேண்டி ஏற்பட்ட போதிலும், புகையிலைச் செய்கை இன்றுவரை நிலைத்திருப்பது குறிப்பிடத்தக்க ஒரு அம்சம் ஆகும்.
யாழ்ப்பாணப் பொருளாதாரமும் புகையிலையும்

புகையிலைப் பயிர்ச் செய்கையின் அறிமுகம், யாழ்ப்பாணப் பொருளாதாரத்தைப் பொறுத்தவரை ஒரு விரும்பத்தக்க அம்சமாக விளங்கியது எனலாம். யாழ்ப்பாணத்தை ஆண்ட அரசுகளுக்குக் குறிப்பிடத்தக்க வருவாயை அளித்து வந்த நடவடிக்கைகளான, முத்துக்குளிப்பு, யானை ஏற்றுமதி, சாயவேர் ஏற்றுமதி போலன்றி புகையிலைச் செய்கையானது, மக்கள் மட்டத்தில் பரவலான பொருளாதார வளர்ச்சிக்குக் காரணமாக அமைந்தது. புகையிலை ஒரு விவசாய உற்பத்திப் பொருளாக மட்டுமன்றி, உள்ளூரிலேயே உருவாக்கப் படக்கூடியதாக இருந்த சுருட்டுக் கைத்தொழில்களுக்கு மூலப்பொருளாகவும் அமைந்தது. இது தொடர்பான வணிக முயற்சிகளிலும் மக்களில் ஒரு பகுதியினர் வருமானம் பெறக்கூடியதாக இருந்தது.

யாழ்ப்பாணத்துக்கு வெளியே இலங்கையின் தென் பகுதிகளுக்கு மட்டுமன்றி, இந்தியாவின் கேரளப் பகுதிகளுக்கும், இந்தோனீசியாவில் இன்று ஜக்கார்த்தா என்று அழைக்கப்படும் பத்தேவியாவுக்கும், புகையிலை ஏற்றுமதி செய்யப்பட்டது. மக்களின் பொருளாதார நிலையைப் பரவலாக உயர்த்தியது மட்டுமன்றி, அரசாங்கமும் வரிகள் மூலம் குறிப்பிடத்தக்க வருமானம் பெற்றது.


பகுப்பு:யாழ்ப்பாணம்
பெருங்கதை

குணாதித்தியர் என்பவரால் பிராகிருத மொழியின் வட்டார வழக்கு மொழியான பைசாசம் மொழியில் எழுதப்பட்ட பிரகத்கதை என்னும் இலக்கியத்தைத் தழுவி ஆக்கப்பட்டதே பெருங்கதை ஆகும். சோழர் காலத்தைச் சேர்ந்தது. இதை ஆக்கியவர் கொங்குவேளிர் என்பவராவார். இவர் ஒரு சமணர். கௌசாம்பி நாட்டு அரசனின் மகனான உதயணன் என்பவனின் கதையே இது.
கதையமைப்பு

உதயணனின் தாய் கருவுற்று இருந்தபோது, சரபம் என்னும் ஒரு பறவை அரண்மனையில் இருந்து அவளைத் தூக்கிச் சென்று விபுலாசலம் என்னும் இடத்தில் போட்டுவிட்டுச் செல்கிறது. அங்கே உதயணன் பிறக்கிறான். இதிலிருந்து, உதயணனின் வீரதீரச் செயல்கள், அரசனாதல், பல பெண்களை மணத்தல் என்பவற்றினூடாகத் துறவு பூணும்வரையான கதையைக் கூறுகிறது இக்காப்பியம்.
உதயணகுமார காவியம்

இதே உதயணனின் கதையை உதயணகுமார காவியமும் கூறுகிறதெனினும் இலக்கியச் சுவை குன்றியிருத்தற் பொருட்டு அது ‌ஐஞ்சிறுங்காப்பிய வரிசையில் வைக்கப்பட்டது.
நூற்பிரிவு

அகவற்பாவால் பாடப்பட்டுள்ள இந்நூலுள் பின்வரும் ஐந்து காண்டங்கள் உள்ளன.
# உஞ்சைக் காண்டம்
# இலாவாண காண்டம்
# மகத காண்டம்
# வத்தவ காண்டம்
# நரவாண காண்டம்
மேலும் விளக்கம்

* பெருங்கதைப் பெயரடைவு
இதனையும் காண்க

* குணாதித்தியர்
* பைசாசம்
* பிரகத்கதை
மேற்கோள்கள்

*http://www.tamilvu.org/courses/degree/a011/a0112/html/a01126p3.htm
வெளியிணைப்புகள்

*http://www.tamilvu.org/library/l3600/html/l3600ind.htm

பகுப்பு:7 ஆம் நூற்றாண்டுத் தமிழ் நூல்கள்
பகுப்பு:சமணத் தமிழ் இலக்கியங்கள்
பகுப்பு:பிராகிருதம்-தமிழ் மொழிபெயர்ப்பு நூல்கள்
ஈசாப்

ஈசாப் ( Aesop, கி.மு. 620–564) என்பவர் ஒரு பண்டைக் கிரேக்க கற்பனையாளர் மற்றும் கதைசொல்லி ஆவார். இவரது இருப்பு தெளிவாக இல்லை மற்றும் இவரது எழுத்துக்கள் நேரடியாக எஞ்சியில்லை என்றாலும், இவருடையது என்று கூறப்பட்ட பல கதைகள் பல நூற்றாண்டுகளாக, பல மொழிகளில் கதை சொல்லும் பாரம்பரியத்தில் இன்றுவரை தொடர்கின்றன. இவருடன் தொடர்புடைய பல கதைகள் மாந்தவுருவகங்களாக விலங்கு கதாபாத்திரங்களால் வகைப்படுத்தப்படுகின்றன. இவர் ஒரு அடிமையாவார். இவர் கூறிய நீதிக்கதைகள் ஈசாப்பின் நீதிக்கதைகள் எனப்படுகின்றன. இந்த நீதிக் கதைகள் உலகின் பெருமளவு மொழிகளில் மொழிபெயர்க்கப்பட்டுள்ளன.
thumb|250px|இடது|ஈசாப்-ஒரு கற்பனை ஓவியம்

அரிஸ்டாட்டில், ஹெரோடோடஸ், புளூட்டாக் உள்ளிட்டவர்களின் பண்டைய ஆதாரங்களில் ஈசாப்பின் வாழ்க்கையின் சிதறிய விவரங்களைக் காணலாம். ஈசோப் ரொமான்ஸ் எனப்படும் ஒரு பண்டைய இலக்கியப் படைப்பு, இவரது வாழ்க்கையின் ஒரு பகுதியை, அநேகமாக மிகவும் கற்பனையான பதிப்பாக சொல்கிறது. இவர் தனது புத்திசாலித்தனத்தால் சுதந்திரத்தைப் பெற்று மன்னர்கள் மற்றும் நகர அரசுகளுக்கு ஆலோசகராக ஆன ஒரு அற்புதமான அசிங்கமான அடிமை (δοῦλος) என்று அதில் விவரிக்கப்பட்டுள்ளன. கடந்த 2,500 ஆண்டுகளில் பரவலர் பண்பாட்டில் ஈசாப்பின் சித்தரிப்புகள் பல கலைப் படைப்புகள் மற்றும் பல புத்தகங்கள், திரைப்படங்கள், நாடகங்கள் மற்றும் தொலைக்காட்சி நிகழ்ச்சிகளில் சித்தரிக்கப்பட்டுள்ளன.
வாழ்க்கை

விக்கி நூல்களில் ஈசாப் நீதிக் கதைகள்
அரிசுட்டாட்டில் உட்பட துவக்கத்தால கிரேக்க ஆதாரங்களின்படி, ஈசாப் கிமு 620 இல் கிரேக்க குடியிருப்பான மெசெம்பிரியாவில் பிறந்தார் என்பதைக் குறிக்கிறது. உரோமானிய ஏகாதிபத்திய காலத்தைச் சேர்ந்த பல பிற்கால எழுத்தாளர்கள் இவர் ஃப்ரிஜியாவில் பிறந்தார் என்று கூறுகிறார்கள். அஅரிசுட்டாட்டில் மற்றும் எரோடோட்டசு ஆகியோரின் குறிப்புகளில் இருந்து ஈசாப் சமோசில் அடிமையாக இருந்ததாகவும், அவனது எசமானர்களாக முதலில் சாந்தஸ் என்ற மனிதரும் பின்னர் ஐட்மான் என்பவரும் இருந்தததாக அறியவருகிறது. இவர் எப்படியோ தன் எசமானரிடம் இருந்து விடுதலைப் பெற்று பல நாடுகளை சுற்றிப் பார்த்தார். இந்தப் பயணத்தின் போது ஈசாப் ஏதன்சுக்கு சென்று அப்போது அங்கு பிரபலமாக இருந்தசோலோன் என்பவரை சந்தித்தார். அவரினமிருந்து ஏராளமான விசயங்களை அறிந்து கொண்டார். கொரிந்தின் பெரியாண்டரைச் சந்தித்தார்.

இறுதியில் இவர் டெல்பி நகரில் தனது வாழ்வின் முடிவை சந்தித்தார். புளூட்டாக் கூற்றின்படி, ஈசாப் டெல்பிக்கு லிடியாவின் அரசர் கிரீச்சிடம் தூதரகப் பணிக்காக வந்ததாகவும், அவர் டெல்பியர்களை அவமதித்ததாகவும், மன்னர் இவரிடம் ஒரு பெருந் தொகையைக் கொடுத்து டெல்பி கோயிலில் சேர்ப்பிக்கச் சொல்லியதாகவும், ஆனால் அப்பணியை இவர் ஒழுங்காக செய்யாததால் திருட்டுக் குற்றச்சாட்டின் பேரில் மரண தண்டனை விதிக்கப்பட்டதாகவும், குன்றிலிருந்து தூக்கி எறியப்பட்டு கொல்லப்பட்டதாகவும் கூறுகிறார். (அதன்பிறகு டெல்பியர்கள் கொள்ளைநோயாலும், பஞ்சத்தால் பாதிக்கப்பட்டனர்).
மேற்கோள்கள்


வெளி இணைப்புகள்

* ஈசாப் நீதிக் கதைகள் - குட்டன்பேர்க் திட்டத்தில்

பகுப்பு:பண்டைய கிரேக்க எழுத்தாளர்கள்
பகுப்பு:கிமு 620 பிறப்புகள்
பகுப்பு:கிமு 560 இறப்புகள்
பேடன் பவல்

thumb|right|பேடன் பவல்
ராபர்ட் பேடன் பவல் பிரபு (Robert Baden-Powell) (பெப்ரவரி 22, 1857 - ஜனவரி 8, 1941) சாரணர் இயக்கத்தை உருவாக்கியவர் ஆவார். இவர் இங்கிலாந்தில் பிறந்த ஆங்கிலத் தளபதி. 1907 ஆம் ஆண்டு சாரணர் இயக்கத்தைத் தோற்றுவித்தார். 1910 இல் சிறுமிகள் சாரணர் இயக்கத்தையும் தொடங்கினார்.
வாழ்க்கைக் குறிப்பு

ரெவறண்ட் பேடன் பவல் என்பவரின் மூன்றாவது திருமணத்தில் பிறந்த பத்துக் குழந்தைகளில் எட்டு ஆண்கள். அந்த ஆண்களில் ஏழாவதாகப் பிறந்தவர் பேடன் பவல். இவருக்கு மூன்று வயதாக இருக்கும் போது இவரது தந்தையார் காலமானார். காலமானவரைக் கௌரவிப்பதற்காகப் பவல் என்றிருந்த குடும்பப் பெயர் பேடன் பவல் ஆக்கப்பட்டது.

புலமைப் பரிசில் பெற்று சார்ட்டார்ஹவுஸ் பாடசாலையில் கல்வி கற்ற பேடன் பவல் 1876இல் பிரித்தானிய இராணுவத்தில் இணைந்தார். 1910 இல் ஓய்வு பெற்றார். 1941 இல் கென்யாவில் காலமானார்.
சாரணியத்தின் நிறுவுனராக

இளைஞர்களுக்கான சாரணியம் (Scouting for Boys) என்ற நூலை 1908 ஆம் ஆண்டு பதிப்பித்தார். ஆப்பிரிக்காவிற்குத் திரும்பிய பேடன் பவுல் தனது புத்தகமான எய்ட்ஸ் டு ஸ்கவுட்டிங் (Aids to Scouting) வெற்றிகரமாக விற்பனை ஆவதனையும் அவை பல இளைய மற்றும் ஆசிரியர்களைப் பயிற்றுவிப்பதற்குப் பயன்படுவதையும் கண்டார். 1907 ஆம் ஆண்டு சாரணியம் ஓர் சோதனை முயற்சியாக 20 சிறுவர்களுடன் தொடங்கியது. முதலில் தேசிய ரீதியில் துவங்கப்பட்ட இம்முயற்சி பின்னர் உலக அளவில் புகழ்பெற்றது. 1920 இல் முதலாவது உலக சாரணிய ஜம்போரியானது ஒலிம்பியாவில் நடைபெற்றது.
வெளியிணைப்புகள்

* பேடன் பவுலின் சரித்திரம் குட்டன்பேர்க் திட்டம்
* ராபர்ட் பேடன் பவல்
மேற்கோள்கள்

பகுப்பு:ஐக்கிய இராச்சியத்தின் படைத்துறையினர்
பகுப்பு:சாரணர் இயக்கம்
பகுப்பு:1857 பிறப்புகள்
பகுப்பு:1941 இறப்புகள்
பகுப்பு:சாரண முன்னோடிகள்
லூயி பிரெயில்

லூயிஸ் பிரெய்ல் (ஜனவரி-4, 1809. ஜனவரி-6, 1852, பிரான்ஸ்) பார்வையற்றவர்களுக்கான பிரெய்ல் எழுத்தினை உருவாக்கியவர். பிரெஞ்சுக்காரரான இவர் பார்வையற்றவர். பார்வையற்றவர்கள் தடவிப் பார்த்துப் படிக்க ஏற்ற பிரெய்லி எழுத்தினைக் கண்டுபிடித்தார். பிரெயில் முறையில் ஒன்று முதல் ஆறு புடைப்புப்புள்ளிகளையும் ஓட்டைகளையும் கொண்டு எழுதிய எழுத்துகளை விரல்களை வைத்துத் தடவுதலின் மூலம் இனங்கண்டு கொள்வர்.
இளமைக்காலம்

லூயி பிரெயில் தன் மூன்றாவது வயதில், ஒரு தையல் ஊசியை வைத்துக்கொண்டு விளையாடும் போது எதிர்பாராத விதமாக, ஒரு கண்ணில் காயம் ஏற்பட்டது; உரிய மருத்துவம் செய்யாது விட்டதனால், அக்கண்ணை இழக்க நேரிட்டது. பரிவுக்கண் நோய் (sympathetic ophthalmia) காரணத்தினால், அவர் இன்னொரு கண்ணையும் இழக்க நேரிட்டது.
சிறப்புகள்

இவர் கண்டறிந்த பார்வையற்றவர்களுக்கான கல்வி முறையானது, பார்வையாளர்களுக்கு மிகவும் உதவிகரமான மற்றும் சுலபமான முறையாகும். இதற்காக உலக நாடுகள் பலவும் இவரது அஞ்சல் தலை மற்றும் நினைவு நாணயங்கள் வெளியிட்டு பெருமைப்படுத்தியுள்ளன. இந்திய அரசும் இவரது படம் பொறித்த 2 ரூபாய் நினைவு நாணயத்தை வெளியிட்டு பெருமைப்படுத்தியது.

பகுப்பு:கண்டுபிடிப்பாளர்கள்
பகுப்பு:1809 பிறப்புகள்
பகுப்பு:1852 இறப்புகள்
பகுப்பு:பிரெஞ்சு கண்டுபிடிப்பாளர்கள்
மேற்கோள்கள்
அகதா கிறிஸ்டி

அகதா கிறிஸ்டி (Agatha Christie, செப்டம்பர் 15 1890 - ஜனவரி 12 1976), உலகப் புகழ்பெற்ற துப்பறியும் கதை எழுத்தாளர். மேரி வெஸ்ட்மாகொட் (Mary Westmacott) என்ற பெயரில் காதற் புனைவுகளையும் எழுதியுள்ளார். ஆயினும் அவரது 66 மர்ம நாவல்களுக்காகவே பரவலாக அறியப்படுகிறார். மர்ம நாவல் வளர்ச்சியில் மிக முக்கியப் பங்காற்றியவராகக் கருதப்படுகிறார்.

இவரது மேடை நாடகமான த மௌஸ்ட்றப் (The Mousetrap) 1952 நவம்பர் 25 அன்று முதலில் திரையிடப்பட்டது. அது 2006 இலும் தொடர்ச்சியாக மேடையேற்றப்பட்டு வருகிறது. மொத்தம் 20,000 தடவைகளுக்கு மேல் மேடையேற்றப்பட்டுச் சாதனை படைத்துள்ளது.

ஓர் அமெரிக்கத் தந்தைக்கும் ஆங்கிலேயத் தாய்க்கும் பிறந்தவரான அகதா கிறிஸ்டி ஒருபோதும் அமெரிக்கக் குடியுரிமையைக் கொண்டிருக்கவோ அதற்காக விண்ணப்பிக்கவோ இல்லை.

12 சனவரி 1976இல் தனது 85ஆம் வயதில் வயது மூப்பின் காரணமாக இறந்தார்.
மேற்கோள்கள்
வெளியிணைப்பு

* உத்தியோகபூர்வ வலைத்தளம்

பகுப்பு:பிரித்தானிய எழுத்தாளர்கள்
பகுப்பு:1890 பிறப்புகள்
பகுப்பு:1976 இறப்புகள்
பகுப்பு:பெண் தொல்லியலாளர்கள்
பகுப்பு:இருபதாம் நூற்றாண்டு ஆங்கிலேய எழுத்தாளர்கள்
டானியல் டீஃபோ

thumb|200px|right|டானியல் டீஃபோ

டானியல் டீஃபோ (Daniel Defoe, 1660-1731) ஆங்கில எழுத்தாளர். இவர் எழுதிய 'ராபின்சன் குரூசோ' உலகப் புகழ்பெற்ற நாவலாகும். இது உலகின் பல மொழிகளில் மொழிபெயர்க்கப்பட்டுள்ளது.
வெளி இணைப்புகள்

* குட்டன்பேர்க் திட்டத்தில் இவரது படைப்புக்கள்
மேற்கோள்கள்

பகுப்பு:ஆங்கில எழுத்தாளர் பற்றிய குறுங்கட்டுரைகள்
பகுப்பு:பிரித்தானிய எழுத்தாளர்கள்
பகுப்பு:1660 பிறப்புகள்
பகுப்பு:1731 இறப்புகள்
ஹென்றி டியூனாண்ட்

right|thumb|முதியவராக டூனாந்த்

ஜீன் ஹென்றி டூனாந் (Jean Henri Dunant, மே 8,1828- அக்டோபர் 30, 1910) செஞ்சிலுவைச் சங்கத்தைத் நிறுவியவர். சுவிஸ் நாட்டவர். 1863 இல் போரில் காயமடைந்தவர்களுக்கு உதவ செஞ்சிலுவைச் சங்கத்தைத் தொடங்கினார். 1901 இல் அமைதிக்கான முதல் நோபல் பரிசை பிரடெரிக் பாசியுடன் பகிர்ந்து பெற்றார்.
செஞ்சிலுவைச் சங்கம் தோற்றம்

ஜெனிவாவில் பிறந்தவரான ஹென்றி டுனாந் வேலை காரணமாக 1859 இல் இத்தாலி நாட்டில் உள்ள சால்ஃபரீனோ என்ற நகருக்குச் சென்றார். அங்கு அப்போதுதான் போர் நடந்து முடிந்திருந்தது. போரின் காரணமாக ஏறக்குறைய நாற்பதாயிரம் பேருக்கும் மேல் மிக மோசமாக காயங்களால் பாதிக்கப்பட்டிருந்தனர். அவர்களுக்கு மருத்துவ உதவி செய்ய யாரும் இல்லாமலும், உணவு அளிக்க யாருமில்லாமலும் அவதிப்பட்டனர். இதைப்பார்த்து பார்த்து மனம் வருந்திய ஹென்றி, அந்தப் பகுதியில் வாழ்ந்தவர்களைத் திரட்டி, காயமுற்ற போர்வீரர்களுக்கு முதலுதவி செய்தார். இந்தப் பணியை மூன்று நாட்கள் சோர்வின்றி செய்தார்.

ஹென்றி தன் சொந்த ஊரான ஜெனீவாவுக்குத் திரும்பிய பிறகும்கூட, போரும் அதனால் காயமுற்றவர்களின் துன் பமும் இவர் மனதை விட்டு நீங்கவில்லை. அதன் பாதிப்பின் காரணமாக சால்ஃபரீனோ நினைவுகள் என்ற புத்தகத்தை எழுதினார். இந்த நூலில் ‘போரில் காயமுறுவர்களுக்கு உதவுவதற்காக எந்தச் சார்பும் இல்லாத ஒரு பன்னாட்டு அமைப்பை உருவாக்க வேண்டும்’ என்று தன் கருத்தைத் தெரிவித்திருந்தார்.

புத்தகம் வெளியாகி ஓராண்டுக்குப் பிறகு ஹென்றியின் எண்ணம் நிறைவேறும் வாய்ப்பு ஏற்பட்டது. ஜெனீவா மக்கள் நல அமைப்பின் தலைவராக இருந்த குஸ்தவ் மாய்னீர் என்பவருக்கு ஹென்றியின் இந்தக் கருத்துப் பிடித்துப்போனது. போரில் காயப்படுகிறவர்களுக்கு உதவும் நோக்கில் பல்வேறு பரிந்துரைகளை அவர் முன்வைத்தார். இந்தப் பரிந்துரைகள் 16 நாடுகளைச் சேர்ந்த உறுப்பினர்களால் ஏற்றுக்கொள்ளப்பட்டு, அதன்படி உருவானதுதான் செஞ்சிலுவைச் சங்கம். 1864-ம் ஆண்டு ஸ்விஸ் நாட்டு நாடாளுமன்ற ஏற்பாட்டில் நடைபெற்ற ஜெனீவா மாநாட்டில் இந்த அமைப்பை உருவாக்க அதிகாரபூர்வமாக 12 நாடுகள் ஒப்புக்கொண்டன. அடுத்து வந்த ஆண்டுகளில் அடுத்தடுத்து பல்வேறு நாடுகள் இந்தச் சங்கத்தில் இணைந்தன.
அமைதிக்கான நோபல்பரிசு

ஜான் ஹென்றிக்கு செஞ்சிலுவைச் சங்கம் உருவாகக் காரணமாக இருந்தகாரணத்திற்காக நோபல் பரிசு வழங்கப்பட ஆரம்பித்த முதல் ஆண்டான 1901-லேயே அமைதிக்கான நோபல் பரிசை முதன்முதலில் பெற்றார். ஹென்றியின் பிறந்தநாளான மே எட்டாம் நாள், ஒவ்வொரு ஆண்டும் செஞ்சிலுவை நாளாக கடைபிடிக்கப்படுகிறது.﻿﻿﻿
மேற்கோள்கள்

பகுப்பு:நோபல் அமைதிப் பரிசு பெற்றவர்கள்
பகுப்பு:பன்னாட்டு செஞ்சிலுவை மற்றும் செம்பிறைச் சங்கம்
பகுப்பு:1828 பிறப்புகள்
பகுப்பு:1910 இறப்புகள்
இயான் பிளெமிங்

இயான் பிளெமிங் (மே 28, 1908 - ஆகஸ்ட் 12, 1964) புகழ்பெற்ற ஆங்கில இதழியலாளர், எழுத்தாளர். ஜேம்ஸ் பாண்ட் கதைப்பாத்திரத்தை உருவாக்கியவர். பிரித்தானியக் கடற்படையின் உளவுப் பிரிவில் அதிகாரியாக இருந்தவர். பத்திரிகையாளராகவும் இருந்துள்ளார். டாக்டர் நோ, கோல்ட் பிங்கர் முதலிய 13 நாவல்களை எழுதினார். இவை அனைத்தும் திரைப்படங்கள் ஆக்கப்பட்டுள்ளன.
மேற்கோள்கள்

பகுப்பு:பிரித்தானிய அறிவியல் எழுத்தாளர்கள்
பகுப்பு:1908 பிறப்புகள்
பகுப்பு:1964 இறப்புகள்
பகுப்பு:நூல் விரும்பிகள்
கரிபால்டி

கரிபால்டி (Giuseppe Garibaldi, ஜூலை 4, 1807 - ஜூன் 2, 1882) நவீன இத்தாலியின் தந்தை. ஒன்றுபட்ட இத்தாலியை உருவாக்கியவர். இத்தாலியில் இவர் உருவாக்கிய தொண்டர்படை புகழ் பெற்றது.
மேலும் படிக்க

*
*
*
*
*
* G.M. Trevelyan, Garibaldi's Defence of the Roman Republic and Garibaldi and the Thousand
*
வெளி இணைப்புகள்

*
* Garibaldi & the Risorgimento – Brown University
** Brown University Library Original water-color panorama 273 ft in long painted around 1860 depicting the life and campaigns of Garibaldi
* The Giuseppe Garibaldi Foundation
* 1867 Caricature of Garibaldi by André Gill
* i Mille Garibaldini
* il Patriota dei Mille: Paolo Bovi Campeggi
* Review of Lucy Riall's Garibaldi: The Invention of a Hero
* "Mio Padre" by Clelia Garibaldi Book's web site
*the most beautiful walk in the world named after Anita Garibaldi Genoa Italy
மேற்கோள்கள்

பகுப்பு:இத்தாலிய அரசியல்வாதிகள்
பகுப்பு:1807 பிறப்புகள்
பகுப்பு:1882 இறப்புகள்
என்ரிக் இப்சன்

என்ரிக் இப்சன் (Henrik Johan Ibsen, மார்ச் 20, 1828 - மே 23, 1906) நவீன நாடக இலக்கியத்தின் தந்தை என்று போற்றப்படுபவர். நோர்வேயைச் சேர்ந்த இவர் நாடகாசிரியரும், கவிஞரும் ஆவார். ஐரோப்பிய நாடகங்கள் மறுமலர்ச்சி பெற உதவியவர். இவரது பொம்மைவீடு நாடகம் உலகப் புகழ் பெற்றது.
மேற்கோள்கள்
வெளி இணைப்புகள்

*
*
*
* Multilingual edition of all Ibsen Plays in the Bibliotheca Polyglotta
* Digitized books and manuscripts by Ibsen in the National Library of Norway


பகுப்பு:1828 பிறப்புகள்
பகுப்பு:1906 இறப்புகள்
பகுப்பு:நோர்வே எழுத்தாளர்கள்
பகுப்பு:கவிஞர்கள்
பகுப்பு:நாடகாசிரியர்கள்
சாமுவேல் ஜோன்சன்

சாமுவேல் ஜோன்சன் (Samuel Johnson, – 13 திசம்பர் 1784) என்பவர் ஆங்கிலேய இலக்கியத்துக்குப் பெரும் பங்காற்றிய ஆங்கிலேயக் கவிஞரும், எழுத்தாளரும், கட்டுரையாளரும், இலக்கியத் திறனாய்வாளரும், வாழ்க்கை வரலாற்றாளரும், இதழாசிரியரும், அகராதியியலாளரும் ஆவார். இவரது அகராதி 1755 ஆம் ஆண்டில் வெளியானது.

இங்கிலாந்தின் லிக்ஃபீல்டு என்ற இடத்தில் பிறந்த ஜோன்சன் ஆக்சுபோர்டு பெம்புரோக் கல்லூரியில் கல்வி பயின்றார். ஆனாலும், பண உதவி கிடைக்காமையால், ஓராண்டில் படிப்பை இடைநிறுத்தி, பாடசாலை ஆசிரியராக இலண்டனில் பணியாற்றினார். அங்கு அவர் Gentleman's Magazine என்ற இதழை வெளியிட்டார். 1755 ஆம் ஆண்டில் ஜோன்சனின் ஆங்கில அகராதியை வெளியிட்டார். இவ்வகராதி பெரும் வரவேற்பைப் பெற்றது. 150 ஆண்டுகளின் பின்னர் "ஆக்சுபோர்டு ஆங்கில அகராதி" வெளிவரும் வரை, ஜான்சனின் அகராதியே பிரித்தானியாவில் முதன்மை அகராதியாக விளங்கி வந்தது.
மேற்கோள்கள்
வெளி இணைப்புகள்

* Samuel Johnson at the Eighteenth-Century Poetry Archive (ECPA)
* Samuel Johnson and Hodge his Cat

பகுப்பு:1709 பிறப்புகள்
பகுப்பு:1784 இறப்புகள்
பகுப்பு:ஆங்கிலேய எழுத்தாளர்கள்
பகுப்பு:அகராதியியலாளர்கள்
பகுப்பு:ஆங்கிலக் கவிஞர்கள்
அபூர்வ ராகங்கள்

அபூர்வ ராகங்கள் (Apoorva Raagangal) (1975) ஆம் ஆண்டு வெளிவந்த தமிழ்த் திரைப்படம். கே.பாலச்சந்தர் இயக்கத்தில் வெளிவந்த இத்திரைப்படத்தில் கமல்ஹாசன், ஸ்ரீவித்யா, ரஜினிகாந்த் போன்ற பலர் நடித்துள்ளனர்.
நடிகர்கள்
பாடல்கள்

எம். எஸ். விஸ்வநாதன் அவர்களால் பாடல் இசை இயற்றப்பட்டது மற்றும் கண்ணதாசன் அவர்களால் அனைத்து பாடல்களும் எழுதப்பட்டது. வாணி ஜெயராம் அவர்களால் பாடப்பட்ட "ஏழு சுவரங்களுக்குள்" எனும் பாடல் வெற்றியடைந்ததும் அல்லாமல் அவருக்கு தேசிய விருதினையும் வாங்கி தந்தது.

"அதிசய ராகம்" பாடல் மகாதி ராகம் அடிப்படையில் பாடப்பட்டது, மற்றும் "ஏழ சுரங்களுக்குள்" பாடல் பந்துவரலி ராகம் அடிப்படையாக கொண்டது, மற்றும் "கேள்வியின் நாயகனே" பாடல் துர்பாரிகனடா ராகம் அடிப்படையாக பாடப்பட்டது.
விருதுகள்

1975ஆம் ஆண்டிற்கான தேசிய திரைப்பட விருதுகள், இந்தியா வழங்கப்பட்ட ஆண்டு 1976.

* வென்ற விருது - வெண் தாமரை விருது - சிறந்த தமிழ்த் திரைப்படத்துக்கான தேசிய விருது .
* வென்ற விருது - வெண் தாமரை விருது - சிறந்த ஒளிப்பதிவு - B. S. லோக்நாத்
* சிறந்த பெண் பின்னணிப் பாடகருக்கான தேசியத் திரைப்பட விருது - வாணி ஜெயராமுக்கு இப்படத்தில் பாடியமைக்காகக் கிடைத்தது.

தென்னிந்திய பிலிம்பேர் விருதுகள்
* சிறந்த தமிழ் நடிகருக்கான பிலிம்பேர் விருது — கமல்ஹாசன்
* சிறந்த இயக்குநருக்கான பிலிம்பேர் விருது – தமிழ் — கே.பாலச்சந்தர்
* சிறந்த திரைப்படத்துக்கான ஃபிலிம்பேர் விருது - தமிழ் — டி.ஜெயலட்சுமி, ஜி. விஜயலட்சுமி
துணுக்குகள்

*ரஜினிகாந்த் இத்திரைப்படத்தின் மூலம் தமிழ்த் திரைத்துறைக்கு அறிமுகமானார்.
மேற்கோள்கள்
வெளி இணைப்புகள்

*சர்வதேச திரைப்பட தரவுத் தளத்தில்


பகுப்பு:1975 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்‎
பகுப்பு:ரசினிகாந்து நடித்துள்ள திரைப்படங்கள்
பகுப்பு:கே. பாலசந்தர் இயக்கிய தமிழ்த் திரைப்படங்கள்
பகுப்பு:தகாத உறவு குறித்தான இந்தியத் திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:ஜெய்சங்கர் நடித்த திரைப்படங்கள்
ஈ. வி. சரோஜா

right|frame|ஈ. வி. சரோஜா
ஈ. வி. சரோஜா (1935 – 3 நவம்பர் 2006) ஒரு பழம்பெரும் தென்னிந்திய நடிகை ஆவார். தமிழ், தெலுங்கு, கன்னட திரைப்படங்களில் நடித்தவர்.
தமிழ்த் திரைப்படத்துறையில்

என் தங்கை திரைப்படம் மூலம் அறிமுகமான இவர், மதுரை வீரன், படிக்காத மேதை, வீரத்திருமகன், குலேபகாவலி, பாக்கிய லட்சுமி, கொடுத்து வைத்தவள் உள்ளிட்ட பல்வேறு தமிழ்ப் படங்களில் நடித்தார். இவர் சுமார் 70 திரைப்படங்களில் நடித்திருந்தார்.

எம்.ஜி.ஆர்., ஜெமினி கணேசன் உள்ளிட்ட முன்னணி நடிகர்களுடன் கதாநாயகியாக நடித்திருந்தார் ஈ.வி சரோஜா. இயக்குநர் டி. ஆர். ராமண்ணா இவரின் கணவர் ஆவார்.
நடித்த திரைப்படங்களின் பட்டியல்

# விளையாட்டு பொம்மை‎
# பெண்ணரசி
# அமரதீபம்
# கொடுத்து வைத்தவள்
# என் தங்கை
# குலேபகாவலி
# நன்னம்பிக்கை
# பாசவலை
# மறுமலர்ச்சி ‎
# ரம்பையின் காதல்
# எங்கள் வீட்டு மகாலட்சுமி ‎
# நீலமலைத்திருடன்
# புதுமைப்பித்தன்
# மணாளனே மங்கையின் பாக்கியம்
# கடன் வாங்கி கல்யாணம் ‎
# குடும்ப கௌரவம்
# பிள்ளைக் கனியமுது ‎
# உழவுக்கும் தொழிலுக்கும் வந்தனை செய்வோம்
# சுமங்கலி ‎
# தங்கப்பதுமை ‎
# மனைவியே மனிதனின் மாணிக்கம்
# ஆடவந்த தெய்வம்
# கைதி கண்ணாயிரம்
# படிக்காத மேதை‎
# பாட்டாளியின் வெற்றி
# இரத்தினபுரி இளவரசி
# விடிவெள்ளி
# வீரத்திருமகன்
# ராணி லலிதாங்கி
விருதுகள்

* 2002 ஆம் ஆண்டில் இவர் கலைஞர் கருணாநிதியிடமிருந்து முத்தமிழ்ப் பேரவையின் நாட்டிய செல்வம் விருதினைப் பெற்றார்.
* திரைத்துறையில் வாழ்நாள் சாதனைக்காக 2002 ஆம் ஆண்டிற்கான தமிழக அரசின் எம்.ஜி.ஆர் விருது 2004 இல் இவருக்கு வழங்கப்பட்டது.
மறைவு

நெஞ்சுவலி காரணமாக சென்னை தனியார் மருத்துவமனையில் சேர்க்கப்பட்டிருந்த ஈ. வி. சரோஜா 2006 நவம்பர் 3 அன்று வெள்ளிக்கிழமை மாலை காலமானார்.
மேற்கோள்கள்
வெளி இணைப்புகள்

* ஈ. வி. சரோஜா மரணம்

பகுப்பு:1935 பிறப்புகள்
பகுப்பு:2006 இறப்புகள்
பகுப்பு:தமிழ்த் திரைப்பட நடிகைகள்
பகுப்பு:பரதநாட்டியக் கலைஞர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்நாட்டு நடிகைகள்
பகுப்பு:திருவாரூர் மாவட்ட மக்கள்
மூன்று நிறங்கள்: நீலம்

நீலம் (English: Three Colors: Blue, French: Trois couleurs: Bleu) புகழ்பெற்ற போலந்து நாட்டு இயக்குநர் கிரைஸ்டாப்ஃ கெய்ஸ்லாவ்ஸ்கி (Krzysztof Kieślowski) அவர்களின் மூன்று நிறங்கள் திரைப்பட வரிசையில் முதலாவது படமாகும். 1993 ஆம் ஆண்டு வெளிவந்த இத்திரைப்படம், பிரெஞ்சுப் புரட்சியின் கருத்துகளில் விடுதலையை (Liberty) உட்கருவாகக் கொண்டது. வெள்ளை மற்றும் சிவப்பு அகியவை இப்படத்தைத் தொடர்ந்து வெளிவந்தன.
கதாபாத்திரங்கள்

ஜூலியட் பினோஷ் (Juliette Binoche) : ஜூலி.
கதை

சாலை விபத்தொன்றில் தன் கணவனையும் சிறுவயது மகளையும் பறிகொடுத்த ஜூலி அத்துயரத்தை எவ்வாறு எதிர்கொள்கிறாள் என்பதை இப்படம் சித்தரிக்கிறது. அவள் மனித வாழ்வின் இன்ப துன்பங்கள், பாசப் பிணைப்புகளிலிருந்து 'விடுதலை' அடைந்து 'மனக்கொலை' (Spiritual Suicide) செய்துகொள்ள விரும்புகிறாள். ஆனால் பாரிஸ் நகரத்தில் தெரிந்தவர்களும் புதிய அறிமுகங்களும் விரிக்கும் நேசவலைகள் அவளது வாழ்வை மீட்டெடுக்கின்றன.
விருதுகள்

வெனிஸ் திரைப்பட விழாவில் மூன்று விருதுகள்.
துணுக்குகள்

சுஹாசினி அவர்கள் இயக்கிய இந்திரா திரைப்படத்தில் நாயகி தன் பின்கரத்தை சுவற்றோடு உராசிச்சென்று சோகத்தை வெளிப்படுத்தும் காட்சி இப்படத்தில் வரும் காட்சியைப் போன்று அமைந்திருப்பது குறிப்பிடத்தகுந்தது.
வெளியிணைப்புகள்

* சர்வதேச திரைப்பட தரவுத் தளத்தில்

பகுப்பு:பிரெஞ்சுத் திரைப்படங்கள்
பகுப்பு:1993 திரைப்படங்கள்
ஆரக்கிள் லினக்சு

அக்டோபர் 25, 2006 அன்று ஆரக்கிள் நிறுவனம் உடைக்கமுடியாத என்று பொருள்படும் ரெட்ஹேட் எண்டபிறைஸ் லினக்ஸை ஐச் சார்ந்து ஆரக்கிள் லினக்சு ஐ வெளியிட்டது. ஆரக்கிள் லினக்சுக்கு ஆரக்கிள் நிறுவனமே ஆதரவளிக்கும். ஆரக்கிள் நிறுவனம் தனது வாடிக்கையாளர்களுக்கு மலிவான ஓர் தீர்வை வழங்குவதற்காகவே இதை உருவாக்கியது. தற்சமயம் இணையத்தில் இதற்காக பதிவு செய்து, இலவசமாகப் பதிவிறக்கம் செய்து கொள்ளலாம்.
உசாத்துணை
வெளி இணைப்புகள்

*
* IBM System x and BladeCenter solutions – Oracle Linux
*

பகுப்பு:லினக்சு வழங்கல்கள்
பகுப்பு:குனூ
பகுப்பு:X86-64 லினக்சு வழங்கல்கள்
பகுப்பு:ஆரக்கிள் மென்பொருட்கள்
டெம்பிள்டன் பரிசு

டெம்பிள்டன் பரிசு (Templeton Prize) என்று சுருக்கமாக அழைக்கப்படும், ஆன்மீக உண்மைகள் பற்றிய ஆராய்ச்சி மற்றும் கண்டுபிடிப்புக்களின் வளர்ச்சிக்கான டெம்பிள்டன் பரிசு, ஆன்மிக விடயங்களை முன்னெடுத்துச் செல்லப் பாடுபடுபவர்களைக் கௌரவிக்குமுகமாகவும், ஊக்குவிப்பதற்காகவும் வழங்கப்படும் பரிசாகும். இது ஜோன் டெம்பிள்டன் பவுண்டேஷன் என்னும் அமைப்பினால், 1972 ஆம் ஆண்டு முதல் வழங்கப்பட்டு வருகிறது.
டெம்பிள்டன் பரிசு பெற்ற சிலர்

*1973 - அன்னை தெரேசா
*1975 - சர்வபள்ளி ராதாகிருஷ்ணன்
*1983 - அலெக்சாண்டர் சோல்செனிட்சின்
வெளியிணைப்புகள்

* ஜோன் டெம்பிள்டன் பவுண்டேஷன் இணையத் தளம்


பகுப்பு:பரிசுகளும் விருதுகளும்
புக்கர் பரிசு

புக்கர் பரிசு (Booker Prize, முன்னர் புனைவுகளுக்கான புக்கர் பரிசு (1969–2001), மான் புக்கர் பரிசு (2002–2019)) என்பது ஆங்கில மொழியில் எழுதப்பட்டு ஐக்கிய இராச்சியம் அல்லது அயர்லாந்து நாடுகளில் வெளியிடப்பட்ட சிறந்த முழுநீளப் புதினங்களுக்கு வழங்கப்படும் ஓர் இலக்கியப் பரிசாகும். புக்கர் பரிசை வென்றவர் பொதுவாக விற்பனையை அதிகரிக்கும் ஒரு பன்னாட்டு விளம்பரத்தைப் பெறுகிறார். இப்பரிசு முதன் முதலாக தோற்றுவிக்கப்பட்ட போது, இது பொதுநலவாய நாடுகள், அயர்லாந்து, தென்னாப்பிரிக்கா (பின்னர் சிம்பாப்வே) நாடுகளைச் சேர்ந்த குடிமக்கள் இப்பரிசைப் பெறத் தகுதி பெற்றிருந்தனர்; 2014 ஆம் ஆண்டில், இது எந்த ஆங்கில மொழிப் புதினமாகவும் விரிவுபடுத்தப்பட்டது. எழுத்தாளர்கள், நூலகர்கள், இலக்கிய முகவர்கள், வெளியீட்டாளர்கள், புத்தக விற்பனையாளர்கள் ஆகியோரால் அமைக்கப்பட்ட ஏழு பேர் கொண்ட குழு புக்கர் பரிசு அறக்கட்டளையால் நியமிக்கப்பட்டுள்ளது.

பிரித்தானியப் பண்பாட்டின் ஓர் உயர்ந்த இலக்கிய விருதான புக்கர் பரிசு மிகுந்த எதிர்பார்ப்புடன் வரவேற்கப்படுகிறது. குறுகிய பட்டியலில் சேர்க்க அல்லது "நீண்டபட்டியலுக்கு" பரிந்துரைக்கப்படுவதற்கு புதின ஆசிரியர்கள் தேர்ந்தெடுக்கப்படுவது ஒரு தனிச்சிறப்புக் குறி என்று இலக்கிய விமர்சகர்கள் குறிப்பிட்டுள்ளனர்.

இப்பரிசுடன் இணைந்ததாக பன்னாட்டு புக்கர் பரிசு ஆங்கில மொழிக்கு பொழிபெயர்க்கப்பட்டு ஐக்கிய இராச்சியம் அல்லது அயர்லாந்தில் வெளியிடப்பட்ட புதினத்துக்கு வழங்கப்படுகிறது.
பின்னணி

அறுபதுகளின் இறுதியில், ஜொனதன் கேப் (Jonathan Cape) என்னும் பிரித்தானியப் பதிப்பகத்தைச் சேர்ந்த டொம் மாஸ்ச்லெர் (Tom Maschler) என்பவர், அக்காலத்தில் நூல் வெளியீடுகள் மூலம் நிறைந்த வருமானம் பெற்றுவந்த புக்கர் பிரதர்ஸ் என்னும் நிறுவனத்தை அணுகி, எழுத்தாளர்களுக்கான பரிசொன்றை நிறுவுவதற்கு இசையச் செய்தார். ஆரம்பத்தில் இது புக்கர்-மக்கொன்னெல் பரிசு என வழங்கப்பட்டது எனினும் பொதுவில் புக்கர் பரிசு என்றே அழைக்கப்பட்டு வந்தது. 2002 ஆம் ஆண்டில் இப் பரிசுக்கான பொறுப்பை, மான் குரூப் என்னும் நிதி முதலீட்டு நிறுவனம் ஒன்று ஏற்றுக்கொண்டது. எனினும், புக்கர் என்னும் பெயரைத் தக்க வைத்துக்கொள்ள விரும்பிய அவர்கள், பரிசின் பெயரை புனைவுகளுக்கான மான் புக்கர் பரிசு என மாற்றினர்.

முன்னர் £21,000 ஆக இருந்த பரிசுத்தொகை, 2002 ஆம் ஆண்டுக்குப் பின் £50,000 ஆக உயர்த்தப்பட்டது.
வெற்றியாளர்கள்
மேற்கோள்கள்
வெளி இணைப்புகள்

*
* The Booker Prize Archive at Oxford Brookes University
* A primer on the Man Booker Prize and critical review of literature
* Man Booker Prize 2013 Longlist announced 23 July 2013, updated with Shortlist 10 September 2013



பகுப்பு:ஆங்கில மொழி இலக்கிய விருதுகள்